ཤིན་ཏུ་སྤྲོས་མེད་དབང་ཆོག་ཨུཏྤལ་
ཕྲེང་བ་བཞུགས་སོ། །
༄༅༎ རྫོགས་པ་ཆེན་པོ་སྐུ་གསུམ་རང་ཤར་གྱི་ཁྲིད་ལས་ཤིན་ཏུ་སྤྲོས་མེད་
དབང་ཆོག་ཨུཏྤལ་ཕྲེང་བ་ཞེས་བྱ་བ།
ཟབ་ཞིང་སྤྲོས་བྲལ་མི་གཡོ་བདེ་བ་ཆེ།།
རང་བཞིན་ལྷུན་གྲུབ་འོད་གསལ་འདུས་མ་བྱས།།
རྩལ་སྣང་རང་གྲོལ་དབྱིངས་རིག་དབྱེར་མེད་ཀློང་།༎
སྐྱེ་འགག་གནས་བྲལ་གཤིས་ལུགས་ངང་དུ་འདུད།།
ཡུམ་སྲས་གཤེན་དང་ཆེ་དྲུག་བཅུ་གསུམ་དང་།།
མཁས་བཞི་གཤེན་བརྒྱད་གྲོལ་ཐོབ་བླ་མ་བརྒྱད།།
ཀླུ་དབང་མཚན་སོགས་བརྒྱུད་འཛིན་ཞེ་ལྔ་དང་།།
གདམས་པའི་བདག་ཉིད་མཆོག་རྣམས་ལ་ཕྱག་འཚལ།།
སེམས་ཀློང་མན་ངག་ཀུན་ཀྱི་སྙིང་པོའི་བཅུད།།
ཟབ་རྒྱས་དོན་འདུས་སྐུ་གསུམ་རང་ཤར་ཁྲིད།།
སྒོ་འབྱེད་ཤིན་ཏུ་སྤྲོས་མེད་དབང་ཆོག་གི།
238

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
ཆོ་ག་མདོར་བསྡུས་འདི་ན་གསལ་བར་བྱའོ།།
དོན་གསུམ་པ་བྱང་ཆུབ་སེམས་ཀྱི་དཀྱིལ་འཁོར་ལ་རྟེན་ནས་བདེ་ཆེན་སེམས་ལས་བསྐྱེད་པ་ཤེས་རབ་ཡེ་ཤེས་
ཀྱི་དབང་བསྐུར་བ་ལ་གསུམ་ལས། དང་པོ་བླ་མ་དང་སློབ་བུའི་མཚན་ཉིད་སྤྲོས་བཅས་ལྟར་རོ། །གཉིས་པ་མཚོན་
བྱ་དོན་ཀྱི་དཀྱིལ་འཁོར་མཚོན་བྱེད་བརྡ་ཡི་དཀྱིལ་འཁོར་བྲི་བ་མཁའ་འགྲོའི་སྒྲུབ་པ་དགའ་འཁྱིལ་ལྟར་ལ། ཡང་ཤར་
མེ་ལོང་། ལྷོར་ཐོད་པ་བུར་ཆང་གིས་སྐང་བ། ནུབ་མར་མེ། བྱང་དུ་སྤོར་ཕོར། མཚམས་བཞིར་ཌཱ་སིལ། པུས་འཁྱུད།
ཨང་གྷ་རག །རྔུལ་གཟན། སྦ་མཁར་རྣམས་དང་། དབུས་སུ་སྒྲུབ་བུམ་རྩ་གསུམ་སྐུ་ཙག་དགོད། ཕྱི་རོལ་དུ་མཆོད་
ཚོགས་ཕུན་སུམ་ཚོགས་པ་བཀྲམ། མཚན་ལྡན་གྱི་ཁྱེའུ་བཞི། བུ་མོ་གཙང་མ་བཞི་དང་བརྒྱད་དཔའ་བོ་དང་དཔའ་
མོའི་ཆས་སུ་གཞུག་གོ །དེ་ནས་གསེར་ཐུར་གྱི་ཤིན་ཏུ་སྤྲོས་མེད་དབང་མཆོག་ལས། སློབ་བུ་རྣམས་ནི་གྲལ་དུ་འདུག །
ཕྲིན་ལས་གཞུང་བསྲང་ཚོགས་ལ་རོལ། ཞེས་པས། སློབ་བུ་རྣམས་འཚོགས་ལ་གྲལ་དུ་འདུག་ཅིང་། དངོས་གཞིའི་
རིག་པའི་རྩལ་དབང་ལྟར། ཧཱུཾ་གནས་ལུགས་ཡང་དག་དགོངས་པ་ལ ༔ ། ཞེས་པ་ལ་སོགས་པས་
སློབ་མའི་གྲངས་ ཀྱི་གླུད་ཕྱིར་དོ་ར་རོ། །དེ་ནས་སློབ་དཔོན་གྱིས་ལས་བུམ་ཐོགས་ལཁྲུས་བྱ་སྟེ། ཨེ་མ་སྐལ་ལྡན་
བུ་ཁྱོད་ཉིད༔། ལ་སོགས་པས་ཁ་བཤལ་ལ་གདོང་བཀྲུར་བཅུག་གོ །དེ་ནས་ཕྲིན་ལས་བཞི་སྦྲགས་གམ་བསྡུ་
ན་མཁའ་འགྲོའི་སྒྲུབ་པ་དགའ་འཁྱིལ་ལྟར། ཕྲིན་ལས་གཞུང་བསྲང་ཚོགས་འཁོར་བཅས་བྱ་ལ་དངོས་གྲུབ་རོལ།
གསུམ་པ་དབང་བསྐུར་པ་ལ་གསུམ། སྔོན་འགྲོ་འཇུག་པ། དངོས་གཞི་དབང་བསྐུར་བ། རྗེས་གཟེངས་བསྟོད་པའོ། །
དང་པོ་འཇུག་པ་ལ་གསུམ། སྤྱོད་པ་བརྩོམས་པ། སྤྲོས་པ་བཅད་པ། ཁྱད་པར་གྱི་ལམ་སྒོ་དབྱེ་བའོ། །དང་པོ་ནི།
སློབ་མ་རྣམས་དབེན་པར་སོང་ལ་གཞི་བདག་མཆོད། མཁའ་འགྲོ་ལ་གཏོར་མ་སྦྱིན་ལ། བདག་ལུང་པ་འདིར་སྤྱོད་པ་
བྱེད་པ་ཡིན་པས་བར་དུ་གཅོད་པ་མ་བཏང་ཞིག་ཅེས་བཀའ་བསྒོ་ལ། སྒོ་གསུམ་གྱི་སྤྱོད་པ་དག་མ་དག་གང་དྲན་བྱེད་
དེ། དངོས་གཞིའི་ཁྱད་པར་གྱི་སྔོན་འགྲོའི་སྒོ་གསུམ་འཁོར་འདས་རུ་ཤན་ཕྱེ་བ་ལྟར་ཞག་གསུམ་མམ་རྟགས་མ་ཐོན་
པར་བྱའོ། གཉིས་པ་སྤྲོས་པ་བཅད་པ་ལ་བཞི་ལས། དང་པོ་ཐུན་མོང་སྐྱབས་འགྲོའི་སྤྲོས་པ་བཅད་པ་ནི།
རྫོགས་པ་ཆེན་པོའི་དོན་རྟོགས་ན།། སྐྱབས་ཡུལ་གཞན་ནས་བཙལ་དུ་མེད།། སྐྱབས་
བྱ་སྐྱབས་བྱེད་རང་རིག་རྩལ།། གཉུག་མའི་ངང་གནས་སྐྱབས་ཀྱི་རབ།། སྙིང་གི་བུ་
239

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཅིག་ཐེག་པ་འོག་མ་མཚན་ཉིད་པས་ཕྱིའི་སྐྱབས་ཡུལ་དཀོན་མཆོག་གསུམ་དང་།
་པས་ནང་གི་སྐྱབས་ཡུལ་རྩ་བ་གསུམ་དང་། ཡེ་གཤེན་པས་གསང་བའི་
སྐྱབས་ཡུལ་རྩ་རླུང་ཐིག་ལེ་གསུམ་ལ་སྐྱབས་སུ་འགྲོ་སྟེ། དེ་དག་མཐར་ཐུག་གི་སྐྱབས་
ཡུལ་མ་ཡིན་ནོ། །འདི་རྫོགས་པ་ཆེན་པོས་སྐྱབས་ཡུལ་གཞན་ནས་བཙལ་དུ་མེད་
དེ། ལྟ་བ་སྤྱི་གཅོད་ལས། སེམས་ལས་མ་རྟོགས་སངས་རྒྱས་གཞན་དུ་ཚོལ། བཙལ་
བས་མི་རྙེད་སེམས་མིན་སངས་རྒྱས་མེད། ཅེས་པ་ལྟ་བུ་ཡིན་པས། རང་སེམས་
པས་གཞན་པའི་སྐྱབས་ཡུལ་ལོག་ན་མེད་པར་ཐག་ཆོད། ཅེས་བཤད་དོ། །གཉིས་པ་ཐུན་
མོང་སེམས་བསྐྱེད་ཀྱི་སྤྲོས་པ་བཅད་པ་ནི། ཧོ་གནས་ལུགས་མཐའ་བྲལ་དགོངས་པ་ལ། བདེ་
གཤེགས་སྟོང་གི་ཡོན་ཏན་འདུས། ཀུན་བཟང་བོན་སྐུ་རང་ལ་ཤར།། བཙལ་བ་མེད་
པར་ལྷུན་གྱིས་གྲུབ༎ སྙིང་གི་བུ་ཅིག་ཐེག་པ་འོག་མ་རྣམས་ཀྱིས།། སངས་རྒྱས་བྱ་
བ་འབྲས་བུ་བཟང་པོ་གཅིག་གཞན་ནས་འོངས་ཤིང་ད་གཟོད་ཐོབ་ཏུ་རེ་སྟེ། དཔེར་
ན་རི་བོང་རྭ་དང་མོ་གཤམ་གྱི་བུ་ཡེ་ནས་མེད་པ་བཞིན་དུ་རང་སེམས་ལས་གཞན་
པའི་སངས་རྒྱས་ལོགས་སུ་ཐོབ་ཏུ་མེད་པར་ངེས་ཏེ། སྙན་རྒྱུད་ལས། ཐེག་པ་འོག་
མ་རྣམས་ནི་སྤྲེལ་འདྲའི་ལུང་༎ རྡོ་ལས་གསེར་དུ་གྲུབ་འདོད་ཇི་བཞིན་ནོ། །ཞེས་
པ་ལྟ་བུའོ། །འདི་རྫོགས་པ་ཆེན་པོས་རང་སེམས་སངས་རྒྱས་ཀྱི་ངོ་བོ་ཡེ་ནས་གནས་
པ་གཞིའི་སངས་རྒྱས། ངོ་ཤེས་ཉམས་སུ་མྱོང་བ་ལམ་གྱི་སངས་རྒྱས། རྩལ་རྫོགས་
མངོན་དུ་གྱུར་པ་འབྲས་བུའི་སངས་རྒྱས་ཏེ། གཞི་ལ་སངས་རྒྱས་ཀྱི་ངོ་བོ་ཡེ་ནས་
ཡོད་པས། ད་གཟོད་བསྐྱེད་་མི་དགོས་པ་དཔེར་ན་ཁྱུང་དང་སེང་གེའི་བུ་གསོ་ཞིང་
སྣུན་མི་དགོས་པར་དང་པོ་ནས་རྩལ་རྫོགས་པ་ལྟ་བུའོ། །རྒྱུད་བུ་ཆུང་བཅུ་གཉིས་
ལས། སྐུ་གསུམ་ལྷུན་རྫོགས་ཆེན་པོ་ལ། སངས་རྒྱས་གཞན་ནས་བསྒྲུབ་ཏུ་མེད།
ཅེས་པས་སངས་རྒྱས་གཞན་ནས་འཐོབ་ཏུ་མེད་པར་ཐག་ཆོད་ཅིག །ཅེས་བཤད་དོ། །
240

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
གསུམ་པ་ཐུན་མོང་བཤགས་སྦྱང་གི་སྤྲོས་པ་བཅད་པ་ནི། ཧོ། རང་བཞིན་ཁྱབ་བདལ་དཀྱིལ་འཁོར་
ལ༎ དགེ་དང་སྡིག་པའི་དྲི་མ་བྲལ། ཡེ་ནས་ཀ་དག་རྫོགས་པ་ཆེ།། བཤག་བྱ་བཤག་
བྱེད་མཐའ་དང་བྲལ། སྙིང་གི་བུ་ཅིག་ཐེག་པ་འོག་མ་རྣམས་ཀྱིས།། ཉོན་མོངས་རྒྱུད་
ལས་སྐྱེས་པར་འགྱོད་པ་བྱེད་ཅིང་། ཕྱིས་ཉོན་མོངས་ཡིད་ལ་མི་བྱེད་པ་སྤང་བའི་འདུ་
ཤེས་བསྐྱེད་འདུག་ཀྱང་། ཉོན་མོངས་སེམས་ཀྱི་རྩལ་ཡིན་པས་སྤང་པས་སྤང་དུ་
མི་བཏུབ་ཅིང་རང་གིས་རང་གྲོལ་བ་ལས། ཐབས་གཞན་གྱི་བཤིག་ཅིང་གཞོམ་
དུའང་མེད་དེ། དཔེར་ན་ལྕགས་ཀྱིས་ལྕགས་གཅོད་པ་ལས་གཞན་གྱིས་ཆོད་པར་
མི་འགྱུར་བ་ལྟ་བུའོ། །འདི་རྫོགས་པ་ཆེན་པོས་ཉོན་མོངས་མི་སྤང་སྟེ། གབ་པ་
ལས། ཞེ་སྡང་སྤང་བས་བྱམས་པ་ལྷག་མི་མཐོང་། ཞེས་པ་ལྟར། ཉོན་མོངས་ཡེ་
ཤེས་རོལ་པ་ཡེ་ནས་ཡིན་པ་ལ་ཡིན་པར་གསལ་གདབ་པས་གྲོལ་བའོ། །མདོ་འགྲེལ་
ལས། བརྒྱད་ཁྲི་བཞི་སྟོང་ཉོན་མོངས་ཀྱང་། རང་གིས་རང་སར་གྲོལ་ཅིང་དག །ཅེས་
སོ། །བཞི་པ་ཐུན་མོང་ཚོགས་བསག་གི་སྤྲོས་པ་བཅད་པ་ནི། ཧོ་སྟོང་ཆེན་མཐའ་བྲལ་བོན་ཉིད་ཀློང་།
ཚོགས་གཉིས་ཟུང་འཇུག་གཏེར་ཆེན་རྡོལ།། རང་བཞིན་རྩོལ་མེད་ལྷུན་གྱིས་གྲུབ།།
མི་ཟད་རྒྱན་གྱི་འཁོར་ལོ་ཆེ། སྙིང་གི་བུ་ཅིག་ཐེག་པ་འོག་མ་བ་རྣམས་ཀྱིས་ཚོགས་
གཉིས་སྔོན་དུ་བསགས་པ་ལས༎ སངས་རྒྱས་རྗེས་སུ་འཐོབ་པར་འདོད་དེ་མཐར་
ཐུག་གི་ལམ་མ་ཡིན་ནོ། །འདི་རྫོགས་པ་ཆེན་པོས་རང་སེམས་ཀྱི་ངོ་བོ་ཡེ་ནས་སངས་
རྒྱས་ཡིན་པ་ལ། རང་སེམས་ལས་གཞན་པའི་སངས་རྒྱས་ཚོགས་གཉིས་ཀྱིས་བསྐྱེད་
དུ་མེད་དེ། སྙན་རྒྱུད་ལས། དགེ་སྤྱོད་དངོས་པོས་དེ་ལས་འཕེལ་རྒྱུ་མེད།། སྡིག་
པས་འགྲིབ་རྒྱུ་དེ་ལ་འགྲིབ་པའང་མེད།། ཅེས་པ་ལྟར། དཔེར་ན་གསེར་ཧྭ་མ་བསྒྱུར་
བྱེད་ཚོས་ཀྱིས་ཅི་ལྟར་བཙོས་ཀྱང་། ཙོ་མ་ལས་གཞན་མི་འགྱུར་ཞིང་ཁ་དོག་འཕེལ་
འགྲིབ་མེད་པ་ལྟ་བུའོ། །དེས་ན་རྒྱུད་བུ་ཆུང་བཅུ་གཉིས་ལས། ཐམས་ཅད་བོན་
241

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སྐུར་རྟོགས་པ་ན།། རིན་ཆེན་གསེར་གླིང་ཕྱིན་པར་འདྲ།། ཞེས་པ་ལྟར། དཔེར་
ན་གསེར་གླིང་དུ་ས་རྡོ་མེད་པ་བཞིན། རང་སེམས་ལས་གཞན་པའི་ཚོགས་བསག་
ཏུ་མེད་པར་ཤེས་པར་གྱིས་ཤིག ། ཅེས་བཤད་དོ། །གསུམ་པ་ཁྱད་་པར་གྱི་ལམ་སྒོ་དབྱེ་བ་ལ་གསུམ།
གསོ་སྦྱོང་། ཡེ་ཤེས་དབབ་པ། ཞུ་ལན་བྱ་བའོ། །དང་པོ་ལ་གཉིས་སྦྱང་པ་དང་གསོ་བའོ། དང་པོ་ནི། །སྐབས་འདིར་
བསྲེ་བ་ལ་སོགས་མི་དགོས་ཀྱང་། དབང་མཆོང་ལས། གསང་སྔགས་དབང་བསྐུར་མང་བ་དང་། འདྲེ་བརྡུང་དྲག་
ལས་མང་བ་དང་། ཚེ་འདས་འདྲེན་སྟོན་མང་བ་ན། རྙིང་པར་བསྣོན་པའི་དུས་སུ་ཡང་། གསོ་སྦྱོང་ཚོ་ག་བྱ་བ་གཅེས་
ཅེས་པས། ཉམས་ལྟུང་སྦྱང་བ་ལ་གསུམ། ཏིང་འཛིན། གཟུང་སྔགས། ཚིག་བཤད་དོ། །དང་པོ་ནི། མདུན་གྱི་ནམ་
མཁར་རྒྱལ་བ་རིགས་ལྔ་ཡབ་ཡུམ་འཁྲིལ་སྦྱོར་དུ་བཞུགས་པར་བསྒོམ། ཐུགས་ཀ་
ནས་ཡེ་ཤེས་ཀྱི་ཆུ་བོ་བབས་ནས་རང་གཞན་ཐམས་ཅད་ཀྱི་སྤྱི་བོར་ཐིམ་པས་དུག་
ལྔས་བསགས་པའི་ལས་སྒྲིབ་ཐམས་ཅད་འོག་སྒོ་ནས་དུད་སོལ་གྱི་ཁུ་བ་ལྟ་བུར་བྱུང་
ནས་དག་པར་བསམ་ལ། གཉིས་པ་གཟུངས་ནི། ཨཱོྃ་ཨ་དཀར་རཏྣ་ཧྲི་ལམ་ འདུ་སྭཱཧཱ།
ཉེར་གཅིག་བཟླས་པས། ལས་སྒྲིབ་བྱང་ནས་གསལ་བ་རང་བྱུང་གི་སྐུར་ཐོབ་པར་བསམ།
ཡཱཾ་ཧ་ར་དྲུང་མུ་ཐ་ཚན་ཧྲི། ཉེར་གཅིག་བཟླས་པས། སྐྱོན་སྒྲིབ་དག་ནས་དགེ་ལྷ་གར་ཕྱུག་
ཐོབ་པར་བསམ། ཨཱོྃ་པདྨ་ཎི་ཡ་དྲུང་མྲི་ཏ་ཡ་ཧཱུྃ། ཉེར་གཅིག་བཟླས་པས། ཆགས་འཁོར་
སྒྲིབ་པ་དག་ནས་བྱེ་བྲག་དངོས་མེད་ཐོབ་པར་བསམ། བསྭོ་ཨོཾ་རཏྣ་ཤྲཱི་ཡང་ཧྲི་ལམ་
ཨ་མ་འདུ། ཉེར་གཅིག་བཟླས་པས། སྡུག་སེམས་སྒྲིབ་པ་དག་ནས་དགའ་བ་དོན་འགྲུབ་
ཐོབ་པར་བསམ། ཨཱོྃ་མ་ཧ་རཏྣ་མུ་ལམ་ཨ་ནི་ས་ལེ་ཏྲི་ཡ་འདུ། ཉེར་གཅིག་ བཟླས་པས།
འཁྲུལ་སྒྲིབ་དག་ནས་ཀུན་སྣང་ཁྱབ་པ་ཐོབ་པར་བསམ། མཱཾ་ཨ་དཀར་དྲུང་མུ་ས་
ལེ་ལྷན་ནེ་འདུ། ཉེར་གཅིག་བཟླས་པས། མ་རིག་མུན་སྒྲིབ་དག་ནས་ཀུན་བཟང་ཡབ་ཡུམ་
ཐོབ་པར་བསམ། ཨ་ཨཱོྃ་ཧཱུྃ་རཾ་ཛཿཨཱ་ཨ་དཀར་ས་ལེ་འོད་ཨ་ཡང་ཨཱོྃ་འདུ། བསྭོ་ཨཱོྃ་
པུས་པ་ལི་དྷ་དྷ་ཡེ་སྭཱཧཱ། ཨ་ཏྲི་མ་ཧ་ཨ་དཀར་སད་སྭཱཧཱ། ནག་པོ་ཞི་ཞི་མལ་སྨར་ཡེ་
242

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
སྭཱཧཱ། ཉེར་གཅིག་བཟླས་པས། བདག་གི་སྒྲིབ་པ་དག་ནས་བོན་གྱི་སྐུར་ཐོབ་པར་བསམ།
བསྭོ་ཨོཾ་སུ་ལམ་ཏྲི་ཨརྱ་ནེ་ཡ་སྲུངས། ཨ་ཏྲི་ལམ་ལམ་སལ་སལ་ནྟཾ་མ་ཏྲི་མུ་ཡེ་ས་ལེ་
འདུ། ཨ་དཀར་ཏྲི་ཡ་ས་ལེ་སྨངས། ནག་པོ་ཞི་ཞི་སྨར་ཡེ་སྭཱཧཱ། ཉེར་གཅིག་བཟླས་པས།
གཞན་གྱིས་སྒྲིབ་པ་དག་ནས་གཟུགས་སྐུ་རྣམ་གཉིས་ཐོབ་པར་བསམ། གསུམ་པ་ཚིག་
བཤད་ལ། བརྒྱུད་ཕྱག་ཆེན་མོ་ལྟར་ཕྱག་འཚལ་ཏེ། མི་དམིགས་ཁྱབ་གདལ་བོན་གྱི་དབྱིངས། ཞེས་
སོགས་བརྗོད། དེ་ནས་བཤགས་པ་ནི། ན་མོ་དཔོན་གསས་བླ་མ་དང་།། ཡི་དམ་རིག་འཛིན་
མཁའ་འགྲོ་བཅས།༎། སྒྲུབ་གཤེན་བདག་ལ་དགོངས་སུ་གསོལ། བདག་ནི་ཚེ་རབས་
ཐོག་མ་ནས།༎ ད་ལྟ་དུས་འདི་ཡན་ཆད་དུ།། གསང་བ་སྔགས་ཀྱི་སྒོར་ཞུགས་ནས། ཕྱི་
ནང་གསང་བའི་དབང་མནོས་ཤིང་།། ཁས་བླངས་དམ་དུ་བཅས་པ་ལ༎ རྩེ་གཅིག་
ཡེངས་མེད་མ་བསྒོམས་པས། ཡུན་ཐུང་དོན་དམ་མ་རྟོགས་པ། ཐིག་ལེ་ཉག་གཅིག་
ངང་དུ་བཤགས།། ཟབ་མོའི་བསྙེན་སྒྲུབ་གཉན་པོ་ལ།། འཆལ་དང་མཚམས་རལ་
གྲིབ་ཀྱིས་ཕོག །དཀྱིལ་འཁོར་གཉན་པོའི་ལྷ་ལ་བཤགས། འདྲེ་བརྡུང་མང་པོའི་ཕྲིན་
ལས་ཀྱིས། ཟབ་མོ་སྔགས་ཀྱི་ནུས་པ་ཤོར།། ཡི་དམ་ལྷ་ཡི་དྲུང་དུ་བཤགས། མི་ཕོད་
དབང་བསྐུར་ལས་མང་བྱས༎ ཉམས་པ་ཅན་གྱི་དྲི་མས་གོས།༎ དཔོན་གསས་སློབ་
དཔོན་སྤྱན་སྔར་བཤགས། ཡི་དམ་མ་སྲིང་སྙིང་ཁྲག་བཅུད།། གསང་བའི་མན་ངག་
ཁྲོམ་དུ་བསྒྲགས༎ མཆེད་དང་ལྕམ་དྲལ་རྣམས་ལ་བཤགས།། དགྲ་བགེགས་སྡིག་
ཅན་ལོག་པ་ཀུན།། བསྒྲལ་ནས་གནས་སྤར་མ་ཤེས་པ། བོན་གྱི་སྐུ་ལ་མཐོལ་ལོ་
བཤགས། བླ་མེད་ཚོགས་ཀྱི་འཁོར་ལོ་ལ། བྱིན་གྱིས་མ་རླབས་རྒྱུད་མ་སྐོང་།། ཚོགས་
ཀྱི་རྗེ་མོའི་སྐུ་ལ་བཤགས།། ཤ་ལྔ་སྨན་ལྔ་བདུད་རྩི་ལྔ། ཡེ་ཤེས་བདུད་རྩིར་མ་ཤེས་
པས།། གསང་སྔགས་ལྷ་ཡི་སྤྱན་སྔར་བཤགས།། དུག་ལྔ་ཡེ་ཤེས་ཆེན་པོ་ལྔ། བདེ་
གཤེགས་རིགས་ལྔར་མ་ཤེས་པ༎ རྒྱལ་བ་ཞི་ཁྲོའི་ལྷ་ལ་བཤགས།། གཞན་ཡང་རྩ་
243

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བ་ཡན་ལག་གི། ཉམས་ཆག་འགལ་འཁྲུལ་ཅི་མཆིས་པ།། གསང་སྔགས་ལྷ་ཡི་སྐུ་ལ་
བཤགས། དམ་རྫས་ཤ་ཁྲག་གཡུ་འབྲང་སྨན།། བདུད་རྩི་བྱིན་རླབས་མ་ཤེས་པ།
དབལ་མོ་མཁའ་འགྲོ་རྣམས་ལ་བཤགས།། དགྲ་བགེགས་ཤ་ཁྲག་རུས་པ་རྣམས། སྦྱོར་
སྒྲོལ་མཆོད་པ་མ་ཤེས་པ།། བོན་སྐྱོང་སྲུང་མ་རྣམས་ལ་བཤགས།། བྱང་ཞིང་དག་
པར་མཛད་དུ་གསོལ། གཉིས་པ་གསོ་བ་ལ། རྒྱུད་པའི་བླ་མ་རྣམས་མངོན་སུམ་ཉིད་དུ་
མདུན་གྱི་ནམ་མཁའ་གང་བ་ཙམ་དུ་བྱོན་པ་ལ་གསོལ་བ་བཏབ་པས། གནས་གསུམ་
ལས་ཡེ་ཤེས་ཀྱི་བདུད་རྩི་བབས་ནས་རང་ལུས་གང་བར་བསམ། ཡང་ཡིག་འབྲུ་
ཨ་ཧཱུྃ་ཧཱུྃ་གསུམ་འོད་ཟེར་དང་བཅས་པ་འཕྲོས་པ་རང་གི་སྒོ་གསུམ་ལ་ཐིམ་པས།
སྐུ་གསུང་ཐུགས་ཀྱི་དབང་དང་བྱིན་རླབས་ཐོབ་པར་བསམ། ཌཱ་སིལ་དཀྲོལ་ལ་དབྱངས་སྙན་